L 2/10
FI
Euroopan unionin virallinen lehti
4.1.2023
(6)
Elintarviketurvallisuusviranomainen antoi 23 päivänä maaliskuuta 2022 tieteellisen lausunnon ”Safety of partially defatted whole Acheta domesticus (house cricket) powder as a novel food pursuant to Regulation (EU) 2015/2283” (9) asetuksen (EU) 2015/2283 11 artiklan mukaisesti.
(7)
Elintarviketurvallisuusviranomainen totesi tieteellisessä lausunnossaan, että osittain rasvaton Acheta domesticus (kotisirkka) -jauhe on turvallista ehdotetuissa käyttöolosuhteissa ja ehdotetuilla käyttömäärillä.
Näin ollen kyseinen tieteellinen lausunto antaa riittävät perusteet vahvistaa, että osittain rasvaton Acheta domesticus (kotisirkka) -jauhe täyttää asetuksen (EU) 2015/2283 12 artiklan 1 kohdan mukaiset markkinoille saattamisen edellytykset, kun sitä käytetään koko väestölle tarkoitetuissa moniviljaleivissä ja -sämpylöissä, voileipäkekseissä ja leipätikuissa, viljapatukoissa, kuivissa valmissekoituksissa leivonnaisia varten, kekseissä, kuivissa täytetyissä ja täyttämättömissä pastapohjaisissa tuotteissa, kastikkeissa, perunajalosteissa, palkokasvi- ja kasvipohjaisissa ruoissa, pizzoissa, pastapohjaisissa tuotteissa, herajauheessa, lihan korvikkeissa, keitoissa ja keittotiivisteissä tai -jauheissa, maissijauho­ pohjaisissa välipaloissa, oluen kaltaisissa juomissa, suklaamakeisissa, pähkinöissä ja öljysiemenissä, muissa välipaloissa kuin lastuissa sekä raakalihavalmisteissa.
(8)
Elintarviketurvallisuusviranomainen totesi lausunnossaan, että ottaen huomioon hyönteisiin liittyvistä ruokaallergioista yleisesti saatavilla oleva rajallinen julkaistu näyttö, jossa Acheta domesticus -sirkkojen nauttiminen liitetään tulkinnanvaraisesti anafylaktisiin reaktioihin, ja näyttö, joka osoittaa, että Acheta domesticus -sirkat sisältävät useita potentiaalisesti allergeenisia proteiineja, tämän uuselintarvikkeen nauttiminen saattaa aiheuttaa herkistymistä Acheta domesticus -sirkan proteiineille.
Elintarviketurvallisuusviranomainen suositteli lisätutkimusten tekemistä Acheta domesticus -sirkan allergeenisuudesta.
(9)
Elintarviketurvallisuusviranomaisen suosituksen noudattamiseksi komissio tarkastelee parhaillaan, miten tarvittavat Acheta domesticus -sirkan allergeenisuutta koskevat tutkimukset voitaisiin toteuttaa.
Ennen kuin elintarviketurvalli­ suusviranomainen on arvioinut tällaisista tutkimuksista saatavat tiedot ja ottaen huomioon, että käytettävissä olevien tietojen mukaan Acheta domesticus -sirkkojen nauttimisen ei ole todettu yksiselitteisesti aiheuttavan primääriä herkistymistä tai allergioita, komissio katsoo, ettei hyväksyttyjä uuselintarvikkeita koskevaan unionin luetteloon ole tarpeen sisällyttää erityisiä merkintävaatimuksia siitä, voivatko Acheta domesticus -sirkat aiheuttaa primääriä herkistymistä.
(10)
Elintarviketurvallisuusviranomainen katsoi lausunnossaan myös, että osittain rasvattoman Acheta domesticus (kotisirkka) -jauheen kulutus voi aiheuttaa allergisia reaktioita henkilöille, jotka ovat allergisia äyriäisille, nilviäisille ja pölypunkeille.
Lisäksi elintarviketurvallisuusviranomainen huomautti, että kyseiseen uuselintarvikkeeseen saattaa päätyä muitakin allergeeneja, jos niitä esiintyy hyönteisten ruokintaan käytettävässä substraatissa.
Sen vuoksi on aiheellista, että osittain rasvatonta Acheta domesticus (kotisirkka) -jauhetta sisältävät elintarvikkeet merkitään asianmukaisesti asetuksen (EU) 2015/2283 9 artiklan mukaisesti.
(11)
Elintarviketurvallisuusviranomainen totesi tieteellisessä lausunnossaan myös, että sen päätelmä osittain rasvattoman Acheta domesticus (kotisirkka) -jauheen turvallisuudesta perustui tieteellisiin tutkimuksiin ja tietoihin, jotka koskevat yksityiskohtaista tuotantoprosessin kuvausta, suuntaa-antavien analyysien tuloksia, vierasaineita koskevia analyysitietoja, säilyvyystutkimusten tuloksia, mikrobiologisten muuttujien analyysitietoja ja valkuaisen sulavuutta koskevien tutkimusten tuloksia ja joita ilman se ei olisi voinut arvioida uuselintarviketta ja tehdä päätelmäänsä.
(12)
Komissio pyysi hakijaa tarkentamaan antamiaan perusteluja, jotka koskivat omistusoikeutta näihin tieteellisiin tutkimuksiin ja tietoihin, sekä selventämään pyyntöään, joka koski asetuksen (EU) 2015/2283 26 artiklan 2 kohdan b alakohdassa tarkoitettua yksinomaista oikeutta viitata niihin.
(13)
Hakija ilmoitti, että sillä oli hakemuksen jättämisajankohtana kansallisen lainsäädännön nojalla omistusoikeus ja yksinomainen oikeus viitata tieteellisiin tutkimuksiin ja tietoihin, jotka koskevat yksityiskohtaista tuotantoprosessin kuvausta, suuntaa-antavien analyysien tuloksia, vierasaineita koskevia analyysitietoja, säilyvyystutkimusten tuloksia, mikrobiologisten muuttujien analyysitietoja ja valkuaisen sulavuutta koskevien tutkimusten tuloksia ja että kolmannet osapuolet eivät voi laillisesti tutustua näihin tietoihin ja tutkimuksiin, käyttää niitä tai viitata niihin.
(9) EFSA Journal 2022;20(5):7258.